লুনার পোলার এক্সপ্লোরেশন মিশন
লুনার পোলার এক্সপ্লোরেশন মিশন, চন্দ্রযান-৪ নামেও পরিচিত, ভারতীয় মহাকাশ গবেষণা সংস্থা (ইসরো) এবং জাপানি মহাকাশ অনুসন্ধান সংস্থা (জাক্সা) এর দ্বারা একটি পরিকল্পিত চন্দ্র অভিযানের ধারণা। এই পরিকল্পনা অনুযায়ী ২০২৬ সাল থেকে ২০২৮ সালের মধ্যে চাঁদের দক্ষিণ মেরু অঞ্চল অন্বেষণের জন্য একটি চন্দ্র রোভার এবং ল্যান্ডার পাঠানো হবে। জাপানি মহাকাশ অনুসন্ধান সংস্থা আন্ডার-ডেভেলপমেন্ট এইচ৩ উৎক্ষেপক যান এবং রোভার প্রদান করবে এবং ভারতীয় মহাকাশ গবেষণা সংস্থা ল্যান্ডারের জন্য দায়ী থাকবে। মিশনটি বর্তমানে ধারণাগত পর্যায়ে রয়েছে।